Kroatijos kuna
Kroatijos kuna (kroat. hrvatska kuna) – buvęs (nuo 1994 m. gegužės 30 d. iki 2022 m. gruodžio 31 d.) Kroatijos piniginis vienetas (ISO 4217 kodas: HRK). Kuna išvertus iš kroatų kalbos reiškia kiaunę. Kunos šimtoji dalis yra lipa (kroatiškai liepa). Ant visų kunų banknotų pavaizduoti įvairių Kroatijos veikėjų veidai. 2023 m. sausio 1 d. Kroatija tapo dvidešimtąja euro zonos nare ir kuną šalyje pakeitė euras. Oficialus keitimo kursas, galiojantis nuo 2020 m. liepos 10 d. – 7,53450 HRK = 1 EUR.